Die wegraping en wederkoms van Jesus Christus | Vrae & Antwoorde / Questions & Answers | Wederkoms wegraping geheimewegraping JesusChristus aardbewings weerligte donderslae TimLaHaye JerryJenkins HalLindsey TheLateGreatPlanetEarth LorettaVosloo Bybelsewaarheid waarheid bybel opstanding o Faq
+ Die wegraping (eerste opstanding) en die wederkoms van Jesus Christus is twee verskillende gebeurtenisse.
2 Thessalonicense 2:1 – "Maar ons vra julle, broeders, met die oog op die wederkoms van onse Here Jesus Christus en ons vereniging met Hom, om nie gou julle verstand te verloor of verskrik te word nie...asof die dag van Christus al daar is nie. Laat niemand julle op enige manier mislei nie, want eers moet - 1) die afval kom en - 2) die mens van sonde geopenbaar word, die seun van die verderf…hy wat die Here met die asem van Sy mond sal verdelg en deur die verskyning van Sy wederkoms tot niet sal maak..."
Ons sien duidelik hier in die Woord dat die eerste opstanding van die heiliges (die wat in Christus ontslaap het en die wat in die lewe oorbly) en ons vereniging met Hom, eers met Jesus se wederkoms plaasvind. Die opstanding van die heiliges en die wederkoms is net een gebeurtenis en nie twee gebeurtenisse soos beweer word nie. Daar is dus net een wederkoms, wat nie sal plaasvind voordat die afval nie eers gekom het nie. Daar sal Christene wees wat van die Here afvallig word en ook moet die "seun van die verderf" eers geopenbaar word, dit kan dan ook nie die kerk wees wat sy openbaring teëhou nie! Want in dieselfde asem sê Paulus dat die Here die "seun van die verderf" gaan verdelg met die asem van Sy mond, by die verskyning van Sy wederkoms en ons vereniging met Hom, saam met al die heiliges! Hoe is dit moontlik dat Christene hierdie skrifvers nie reg kan verstaan nie?
+ Die wegraping geskied in die geheim, net ware Christene sal Jesus sien kom, want Jesus sal kom "soos 'n dief in die nag."
1 Thessalonicense 5:2-5 - "....want julle weet self baie goed dat die dag van die Here kom net soos 'n dief in die nag. Want wanneer hulle sê: Vrede en veiligheid, dan oorval 'n skielike verderf hulle soos die barensnood 'n swanger vrou en hulle sal sekerlik nie ontvlug nie. Maar julle, broeders, is nie in duisternis, dat die dag julle soos 'n dief sou oorval nie. Julle is almal kinders van die lig en kinders van die dag, ons is nie van die nag of die duisternis nie."
Kom ons kyk na die betekenis "soos ‘n dief in die nag": ‘n Dief oorval jou, hy kom skielik en onverwags op jou af en dan beroof hy jou. Dis hoe Jesus vir die wêreld gaan kom, die dag sal nie die kind van God oorval nie. Jesus kom steel nie Sy bruid in die geheim weg nie, want elke oog sal Hom sien.
2 Petrus 3:10 – "Maar die dag van die Here sal kom soos ‘n dief in die nag, waarin die hemele met gedruis sal verbygaan en die elemente sal brand en vergaan, en die aarde en die werke wat daarop is, sal verbrand." Duidelik verwys Petrus hier na die enigste wederkoms van Jesus Christus na die groot verdrukking, die dag van die Here waarin die hemele met gedruis sal verbygaan – dink u dit sal in die geheim kan geskied, sonder dat enige iemand dit sal sien of hoor?
Hy gaan wel onverwags terugkom terwyl die wêreld doodluiters voortgaan en sê: "Vrede en Veiligheid!", want dan oorval ‘n skielike verderf hulle soos die barensnood ‘n swanger vrou en hulle sal sekerlik nie ontvlug nie. Jesus se koms gaan wel skielik gebeur, maar dit gaan beslis nie in die geheim plaasvind nie. Openbaring 1:7 – "Kyk, Hy kom met die wolke, en elke oog sal Hom sien...":
+ Die "wegraping" kan enige oomblik gebeur en dit sal chaos op die aarde veroorsaak.
Lukas 21:8 - En Hy antwoord: "Pas op dat julle nie mislei word nie; want baie sal onder my Naam kom en sê: Dit is ek! en Die tyd is naby! Gaan dan nie agter hulle aan nie." Volgens die Woord van God moet sekere profesieë eers vervul word voordat Jesus Christus sal terugkeer na hierdie aarde toe. Ons moet dus let op die vervulling van profesieë en die tekens van die tye.
Jesus gee ook self baie duidelik vir ons ‘n aanduiding van die tyd wanneer Sy wederkoms gaan plaasvind: Dadelik na die verdrukking van daardie dae, dis waarom dit nie enige tyd kan gebeur soos voorspel word nie. In die volgende gedeelte uit dieselfde hoofstuk wat handel oor dieselfde wederkoms, word dit duidelik gestel dat ons net die dag en die uur nie sal weet nie – Mat 24:36 “Maar van dié dag en dié uur weet niemand nie, ook die engele van die hemele nie, maar net my Vader alleen...waak dan, omdat julle nie weet watter uur julle Here kom nie.” Die eerste gedeelte “dadelik na die verdrukking” word weggelaat maar “van die dag en die uur weet niemand nie” word in hierdie leestelling verdraai na enige oomblik toe!
Mattheus 24:31 - "En Hy sal Sy engele uitstuur met 'n harde trompetgeluid, en hulle sal Sy uitverkorenes versamel uit die vier windstreke, van die een einde van die hemele af tot die ander einde daarvan". Die Here is nie 'n God van chaos nie. Hy stuur Sy engele uit om ons te vergader of dan bymekaar te maak met Sy wederkoms en daarna sal ons Hom in die lug ontmoet.
+ Die volheid van die heidene geskied met die "wegraping" en dan is dit weer Israel se tyd om ingeënt te word in die olyfboom.
Romeine 11:25 - "...dat die verharding ten dele oor Israel gekom het totdat die volheid van die heidene ingegaan het".
Openbaring 1:7 - "Kyk, Hy kom...ook hulle wat Hom deursteek het en al die geslagte van die aarde sal oor Hom rou bedryf."
Sagarìa 12:10 - "...hulle sal opsien na my vir wie hulle deurboor het, en hulle sal oor Hom rouklaag soos 'n mens rouklaag oor 'n enigste seun en bitterlik oor Hom ween soos 'n mens bitterlik ween oor 'n eersgebore kind". Die verharding van hulle harte sal eers verdwyn wanneer hulle Jesus Christus sien met Sy wederkoms en dan sal hulle berou hê omdat hulle hom nie as die Messias aanvaar het nie.
+ Mense gaan met hulle "eie bloed moet betaal" om gered te word tydens die groot verdrukking.
Hebreërs 9:12 - "...maar met Sy eie bloed, een maal ingegaan in die heiligdom en 'n ewige verlossing teweeggebring vir ons, die bloed van Jesus Christus, Sy Seun, reinig ons van alle sonde".
Die bogenoemde stelling is duidelik onbybels, want behalwe vir die feit dat hulle 'n tweede kans op redding verkondig, na die eerste opstanding, sê die Woord van God baie duidelik dat die bloed van 'n dier of 'n mens nooit voldoende kan wees om 'n sondige mens te red van die hel nie. Geen mens kan dus gered word tydens die groot verdrukking deur met sy eie bloed vir sy saligheid te betaal nie.
Openbaring 7:14 - "...dit is hulle wat uit die groot verdrukking kom, en hulle het hul klere gewas en hul klere wit gemaak in die bloed van die Lam".
+ Heilige Gees-bedeling kom tot 'n einde op aarde na die "wegraping" van die kerk.
Johannes 14:16 - "En Ek sal die Vader bid, en Hy sal julle 'n ander Trooster gee om by julle te bly tot in ewigheid". Jesus stuur die Heilige Gees in Sy plek na hierdie aarde toe om met ons te wees tot aan die einde van hierdie wêreld soos ons dit ken...tot in alle ewigheid.
Mattheus 28:20 – "En kyk, Ek is met julle al die dae tot aan die voleinding van die wêreld."
+ Die eerste opstanding uit die dode gaan plaasvind tydens die "wegraping", voor die groot verdrukking.
Let asseblief op na die 2 groepe mense wat deel is van die opstanding.
Openbaring 20:4 - "...1) Ek het die siele gesien van die wat onthoof is oor die getuienis van Jesus en oor die Woord van God, en 2) die wat die dier en sy beeld nie aanbid het nie, en die merk op hulle voorhoof en op hulle hand nie ontvang het nie; en hulle het geleef en as konings regeer saam met Christus die duisend jaar lank. En die ander dode het nie herlewe totdat die duisend jaar voleindig was nie. Dit is die eerste opstanding."
1 Thessalonicense 4:16 - "...die wat in Christus gesterf het, sal eerste opstaan...." Die wat die dier en sy beeld nie aanbid het nie en die merk op hulle voorhoof en op hulle hand nie ontvang het nie, gaan dan ook deel wees van die eerste opstanding, reg? Nou, hoe kan hulle dan deel wees van hierdie gebeurtenis as die eerste opstanding reeds voor die groot verdrukking plaasgevind het?
+ Die Bruilof van die Lam gaan in die hemel plaasvind tydens die groot verdrukking op aarde.
Openbaring19:6-9 "En ek het iets gehoor soos die stem van 'n groot menigte en soos die geluid van baie waters en soos die geluid van sterk donderslae wat sê: Halleluja! want die Here God, die Almagtige, het die koningskap aanvaar (om vir 'n duisend jaar op hierdie aarde te heers). Laat ons bly wees en ons verheug en aan Hom die heerlikheid gee, want die bruilof van die Lam het gekom en sy vrou het haar gereed gemaak. En aan haar is gegee om bekleed te wees met rein en blink fyn linne, want die fyn linne is die regverdige dade van die heiliges....salig is die wat genooi is na die bruilofsmaal van die Lam....Dit is die waaragtige woorde van God." Direk hierna word die slag van Armaggeddon beskryf.
As die bruilof dan wel in die hemel gevier word tydens die groot verdrukking, wanneer gaan al die martelare wat tydens die groot verdrukking in Christus sterf, opgewek word? Hoeveel opstandings gaan daar dan vir die heiliges wees, as die eerste opstanding alreeds plaasgevind het? En as die opstanding dan alreeds plaasgevind het, wanneer gaan hierdie martelare bruilof vier as die deur dan gesluit en geen laatkommers ingelaat word nie (vyf dwase maagde)? M.a.w. gaan hulle dan automaties uitgesluit word, is daar dan geen bruilof vir hulle nie?
+ God sal nie toelaat dat sy kinders deur die groot verdrukking gaan nie.
Johannes 16:33 - "...In die wêreld sal julle verdrukking hê, maar hou goeie moed, Ek het die wêreld oorwin." Dit is Jesus se eie woorde, in die wêreld sal julle verdrukking hê, nie net party Christene nie, almal! Almal van ons beleef van tyd tot tyd verdrukking, party ligte verdrukking en ander sal deur die groot verdrukking aan die einde van dae moet gaan. As dit nog in my geslag gebeur sal dit sekerlik ook my voorland wees as 'n uitverkorene van God, maar die vraag is: Hoeveel van ons is voorbereid daarop?
Romeine 8:35 - "Wie sal ons skei van die liefde van Christus, verdrukking of benoudheid of vervolging of honger of naaktheid of gevaar of swaard?"
Geskiedkundiges beweer dat daar alleen 10 miljoene Christene 'n marteldood gesterf het gedurende die tydperk van die Romeinse ryk. Ons weet ook van die baie verdrukkinge wat deur die eeue heen teen Christene, sowel as teen die Jodedom gepleeg is. Van Jesus se opstanding af tot nou toe word Christene verdruk en gemartel ter wille van hulle geloof in Jesus Christus. Ons moet egter verstaan dat die verdrukking van Christene deur Satan, mense wat hy gebruik en regeringe wat onder sy invloed is, uitgeoefen word, nie deur God self nie. Oordele gaan wel deur God uitgestort word oor die ongelowiges vanweë Sy toorn. God se toorn oor die ongelowiges word grootliks uitgestort tydens die laaste sewe plae en die slag van Armageddon. Voorbeeld - Lot en sy gesin.
+ Wie is die uitverkorenes van wie Jesus in Matt. 24 praat?
“Dadelik ná die verdrukking van daardie dae sal die son verduister word, en die maan sal sy glans nie gee nie, en die sterre sal van die hemel val, en die kragte van die hemele sal geskud word”. Jesus sal sy engele uitstuur met’n harde trompetgeluid en hulle sal Sy uitverkorenes versamel uit die vier windstreke, van die een einde van die hemele af tot die ander einde daarvan.
Let op dat die uitverkorenes van God nog steeds op hierdie aarde is toe direk na die verdrukking. Die groot verdrukking word juis verkort ter wille van die uitverkorenes. Wat maak die uitverkorenes dan nog hier op aarde, in die groot verdrukking en waarom is hulle nie weggeraap soos beweer word nie? Christus praat nie hier van die Jode nie, die Jode het hom dan verwerp en gekruisig, hulle het Hom nie erken as die Messias nie, eers met Sy wederkoms sal hulle Hom as volk aanneem, maar later meer hieroor.
Die uitverkorenes is almal wat hom aangeneem het as Verlosser, wanneer jy Jesus aangeneem het is jy deel van Sy uitverkorene volk - 1Pet.2:9 “Maar julle is ‘n uitverkore geslag, ‘n koninklike priesterdom, ‘n heilige volk, ‘n volk as eiendom verkry.....”
Jesus stel dit ook duidelik dat net die uitverkorenes versamel word met Sy wederkoms. Maak asb. self ‘n studie van wie die uitverkorenes is deur ander skifte te ondersoek waar dit in die Woord voorkom soos bv. Rom 11:7 Wat dan? Wat Israel soek, dit het hy nie verkry nie; maar die uitverkorenes het dit verkry en die ander is verhard. Kyk oor na die volgende vers - Rom 8:33 Wie sal beskuldiging inbring teen die uitverkorenes van God? God is dit wat regverdig maak. Ek volstaan met die volgende versie - Kol 3:11 waar daar nie Griek en Jood, besnedene en onbesnedene, barbaar, Skith, slaaf, vryman is nie, maar Christus is alles en in almal. Beklee julle dan, as uitverkorenes van God, heiliges en geliefdes,.....geliefde kinders van God moet asb. dat niemand julle verder mislei nie, ons almal soos bogenoem is die uitverkorenes wat ingesamel sal word oor die hele aarde met Jesus se wederkoms.
+ Is daar êrens in die Woord waar verdrukking van christene ter sprake kom, ‘n wegraping as uitkoms deur Jesus belowe?
Let tog op dat Jesus self die redes gee vir die verdrukking en vervolging waardeur christene sal moet gaan. En nêrens in die Woord waar verdrukking van christene ter sprake kom, is ‘n wegraping as uitkoms deur Jesus belowe nie.
Mat 13:21 maar hy het geen wortel in homself nie, hy is net vir ‘n tyd, en as daar verdrukking en vervolging kom ter wille van die woord, struikel hy dadelik.
Christene sal veral gedurende die groot verdrukking vervolg word omdat hulle in die Woord van God glo en Jesus as hulle Verlosser aangeneem het en Hom alleen volg en nie omdat hulle die “geheime wegraping” gemis het nie.
Kyk na al die volgende aanhalings van verdrukking in die Woord, sien u enige beloftes dat ons daaruit gered sal word deur die tussenkoms van ‘n “geheime wegraping?” “Wie sal ons skei van die liefde van Christus verdrukking of benoudheid of vervolging of honger of naaktheid of gevaar of swaard... wat ons troos in al ons verdrukking... wees geduldig in die verdrukking...julle moet nie moedeloos word by my verdrukkinge nie...vanweë jul volharding en geloof onder al julle vervolginge en die verdrukkinge wat julle verduur... aangesien dit reg is by God om aan die wat julle verdruk, verdrukking te vergelde...vrees vir niks wat jy sal ly nie...ons moet deur baie verdrukkinge in die koninkryk van God ingaan...ons het julle vooruit gesê dat ons verdruk sou word.”
Jesus verklaar vooruit sy wederkoms deur Matt.24 waar daar geen sprake van voor verdrukking redding vir christene is nie. Johannes 6:60 En baie van sy dissipels het gesê toe hulle dit hoor: Hierdie woord is hard, wie kan daarna luister? En Jesus het in Homself geweet dat sy dissipels hieroor murmureer, en Hy sê vir hulle: Is dit julle tot ‘n aanstoot?
Lank vooruit verduidelike Jesus breëdvoerig Sy wederkoms aan ons, sodat ons juis nie aanstoot aan Hom sal neem wanneer mense dit verdraai en verander om hulle te pas nie. Wanneer Hy dan nie Sy opwagting maak soos geglo word voor die verdrukking nie, neem dan aanstoot aan die mense wat jou so geleer het.
Let op wat is Paulus se gesindheid oor verdrukkinge waardeur hy vir Jesus moes gaan: 2 Korinthiërs 7:4 “….ek loop oor van blydskap in al ons verdrukking” waaruit niemand hom verlos het nie. Baie christene loop huidiglik oor van blydskap oor “die groot uitkoms” wat hulle dink, voor die groot verdrukking gaan plaasvind, maar wat volgends die Woord nie gaan gebeur nie. Paulus sê die volgende oor verdrukking: “Sodat niemand verontrus mag word onder hierdie verdrukkinge nie, want julle weet self dat ons hiervoor bestem is. Want ook toe ons by julle was, het ons julle vooruit gesê dat ons verdruk sou word…
Ons wat deel vorm van die liggaam van Christus, net soos in Paulus se tyd, is dus bestem vir verdrukkinge, wat die groot verdrukking insluit, of dit geestelik of dan fisies is. Een ding is seker – as jy in die “pre-trib-rapture” glo sal jy nie voorbereid wees vir die groot verdrukking wat verseker gaan plaasvind nie. Ons moet begin om onsself geestelik en fisies voor te berei vir verdrukking, terwyl dit nog dag is, want die middernag-uur kom.
+ Waarom moes die maagde ekstra kanne olie saam met hulle dra?
Matthéüs 25 - “Dan sal die koninkryk van die hemele wees soos tien maagde wat hulle lampe geneem en uitgegaan het om die bruidegom te ontmoet”. Ons weet natuurlik dat die tien maagde ons as Christene voorstel.
En terwyl die bruidegom talm om te kom, het hulle almal vaak geword en aan die slaap geraak en om middernag was daar ‘n geroep”. Middernag is die donkerste tyd van die nag. Middernag-duisternis beteken dus dat die verdrukking op sy ergste gaan wees en dan eers kom die bruidegom. “En dadelik ná die verdrukking van daardie dae sal hulle die Seun van die mens sien kom in ‘n wolk, met groot krag en heerlikheid!”
Toe staan al daardie maagde op en maak hulle lampe gereed. Hulle moes nog olie in hulle lampe gooi sodat hulle vir nog ‘n tyd lank kon lig hê, want as hulle dadelik kon ingaan, was dit mos nie nodig vir nog ekstra olie nie? Hulle moes voor die tyd voorsorg tref, sodat hulle genoeg olie in hulle kanne kon hê vir die middernag-uur. En toe hulle die geroep hoor en besef dat die Bruidegom oppad was, het die wyse maagde met die ekstra olie wat in hulle kanne was, hulle lampe volgemaak.
Die vyf maagde wat nie die ekstra olie gehad het nie, het geglo dat hulle nie deur die middernag-duisternis sou hoef te gaan nie, want Jesus sal hulle kom “wegraap” voor die duisternis nog sou begin. Hulle het gereken dat die olie in hulle lampe genoeg sou wees tot dan. Hoekom sou hulle die moeite doen om nog bykomende olie saam met hulle te dra? Maar Jesus noem hulle dwaas.
Die ander vyf maagde was voorbereid vir die duisternis, want hulle het voor die tyd geweet dat hulle deur hierdie duisternis sou moes gaan. Daarom het hulle die moeite gedoen om die bekomende olie te koop en om dit saam met hulle te dra. Jesus noem hulle verstandig.
+ CORRIE TEN BOOM: Prepared for the coming tribulation!
“No, Daddy, you give me the money for the ticket just before we get on the train.” “That is right,” my father said, “and so it is with God’s strength. Our Father in Heaven knows when you will need the strength to be a martyr for Jesus Christ. He will supply all you need – just in time."
+ Why There is No Pre-Trib or Mid-Trib Rapture: Jesus will destroy the Lawless One at the same time he is gathering the saints to meet him in the air.
The Last Trumpet: Why There is no Pre-Tribulation* or Mid-Tribulation*Rapture Paul’s View of the Last Days – Why There are None “Left Behind”
Besoekers tot datum: 56036